Mara-do

Mara-do (hangul: 마라도, koreansk: Marado) er ei øy vel 8 km sør for Jeju som også er en øy sør for Koreahalvøya, som er 0,3 km² stor. Øya befolkes av vel 90 mennesker, og er en populær turistdestinasjon. Øya knyttes til Jeju med en fergeforbindelse. 

Mara er en del av den administrative enheten Daejeong-eup i Seogwipo, som utgjør den sørlige delen av Jeju. Daejeong-eup består dessuten av øya Gapa-do.

Øyas subtropiske marine habitat er unikt og vernet som naturreservat, og ble klassifisert som sørkoreansk nasjonalmonument nr. 423 (천연기념물 제423호) den 18. juli 2000.

Øya var opprinnelig ubebodd. De første opptegnelser om fast befolkning er fra 1883. På øya finnes det en grunnskole, politistasjon, kirke og et fyrtårn. De 90 innbyggerne fordeler seg på vel 40 husstander. Vel 700 turister er innom øya hver dag.

Eksterne lenker 
 
  Jejus offisielle nettsted

Jeju
Øyer i Sør-Korea